PIELIKUMS Nr.2

Daugavpils pilsētas domes

2019.gada 26.septembra

lēmumam Nr.589

**Daugavpils pilsētas 11. pirmsskolas izglītības iestādes projekta**

**“Daba mīl bērnus”** *(”Nature loves kids”*

*Nr. 2019-1-HU01-KA229-060889\_3 )***apraksts**

|  |  |
| --- | --- |
| Projekta pieteicējs | Daugavpils pilsētas 11. pirmsskolas izglītības iestāde |
| Projekta ilgums | No 2019.gada 1.septembra līdz 2021.gada 31.augustam (24 mēneši) |
| Projekta mērķis | Erasmus + programmas Pamatdarbības Nr.2 (KA229) stratēģisko skolu sadarbības partnerību projekta mērķis ir paaugstināt savu kapacitāti un darboties starptautiskā līmenī, apmainīties un salīdzināt idejas, prakses un metodes dabas programmu ietvaros. Projektā tiks izmantotas modernās apmācību un mācīšanās metodes un stili, kuri ir saistīti ar informācijas un komunikāciju tehnoloģiju (IKT) efektīvu izmantošanu izglītībā. Ar projekta palīdzību notiks skolotāju profesionālās meistarības pilnveide un audzēkņu mācīšanās procesa kvalitātes paaugstināšana. |
| Projekta apraksts | Daugavpils pilsētas 11.pirmsskolas izglītības iestāde kā projekta partneris sadarbosies ar Ungārijas (koordinators), Turcijas, Itālijas, Rumānijas un Polijas pirmsskolām. Projekta ietvaros tiks veikts pētījums par modernās metodikas izmantošanu, lai paaugstinātu skolēnu mācīšanās procesa kvalitāti un radošumu, tiks izstrādātas, pielietotas un izplatītas inovatīvas metodes dabas programmu ietvaros. Projekta laikā tiks organizētas 6 tikšanās ar partneriestāžu skolotājiem. Projekta ietvaros ir paredzētas skolotāju īstermiņa (4 vai 5 dienas) mobilitātes uz visām partneriestādēm. |
| Projekta izmaksas | 100% ES Mūžizglītības Erasmus+ programmas atbalsts:  projekta kopējais finansējums – 19 476,00 EUR (deviņpadsmit tūkstoši četri simti septiņdesmit seši *eiro* un 00 centi);  Daugavpils pilsētas domes priekšfinansējums 2020.gadam - 20% apmērā – EUR 3895,20, kas tiks atgriezts pēc projekta noslēguma un gala atskaites iesniegšanas 2021.gadā. |
| Projekta mērķa grupa | Daugavpils pilsētas 11.pirmsskolas izglītības iestādes skolotāji (12 cilvēki) un izglītojamie, vecāki. |
| Projekta aktivitātes | 1. Pedagoģiski-metodoloģisko dokumentu un metodisko līdzekļu (grāmatas, video materiāli, spēles) izstrādāšana; 2. Skolotāju grupu vizītes uz partnervalstīm; 3. Viesu pieņemšana no partnervalstīm un pieredzes popularizēšana; 4. Labās prakses pārņemšana un izplatīšana savā pirmsskolā un pašvaldībā; 5. Izstāžu organizēšana (audzēkņu darbi); 6. Projekta publicitātes pasākumi citu Latvijas pirmsskolu un vietējās sabiedrības informēšanai. |

Domes priekšsēdētājs *(personiskais paraksts)* A. Elksniņš